ddrg/super_eurlex huggingface dataset:
KOMMISSIONENS BESLUTNING

af 1. juli 1999

om fastsættelse af vejledende fordeling på de enkelte medlemsstater af forpligtelsesbevillinger under strukturfondsmål nr. 3 for perioden 2000-2006

(meddelt under nummer K(1999) 1774)

(1999/505/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21 juni 1999 om vedtagelse af generelle bestemmelser for strukturfondene(1), særlig artikel 7, stk. 3, første og andet afsnit, og

ud fra følgende betragtninger:

(1) Det er i artikel 1, stk. 1, nr. 3, i forordning (EF) nr. 1260/1999 fastsat, at der inden for rammerne af strukturfondenes mål nr. 3 skal gives støtte til tilpasningen og moderniseringen af uddannelses-, erhvervsuddannelses- og beskæftigelsespolitikkerne og -systemerne;

(2) I henhold til artikel 7, stk. 2, fjerde afsnit, i forordning (EF) nr. 1260/1999 opføres 12,3 % af strukturfondsmidlerne under mål nr. 3;

(3) I henhold til artikel 7, stk. 3, første afsnit, i forordning (EF) nr. 1260/1999 gennemfører Kommissionen på grundlag af klare procedurer en vejledende fordeling på de enkelte medlemsstater af de forpligtelsesbevillinger, der er til rådighed for programmeringsperioden 2000-2006;

(4) I henhold til artikel 7, stk. 3, andet afsnit, i forordning (EF) nr. 1260/1999 er grundlaget for fordelingen på de enkelte medlemsstater for mål nr. 3 først og fremmest den støtteberettigede befolkning, beskæftigelsessituationen, omfanget af problemer, såsom social udstødelse, uddannelses- og erhvervsuddannelsesniveau samt kvindernes arbejdsmarkedsdeltagelse;

(5) Det Europæiske Råd har på mødet i Berlin den 24. og 25. marts 1999 under afsnit 45 i formandskabets konklusioner godkendt den metode til fastsættelse af vejledende fordeling på de enkelte medlemsstater af midler til mål nr. 3, som Kommissionen har foreslået i overensstemmelse med artikel 7, stk. 3, andet afsnit, i forordning (EF) nr. 1260/1999;

(6) Derudover har Det Europæiske Råd på mødet i Berlin den 24. og 25. marts 1999 i afsnit 44, d) og e), i formandskabets konklusioner fastsat beløb, som stilles til rådighed i særlige situationer for perioden 2000-2006;

(7) Kommissionens erklæring, der er indskrevet i Rådets mødeprotokol af 21. juni 1999, angiver, hvilken metode Kommissionen anvender for at træffe beslutning efter artikel 7, stk. 3, andet afsnit, i forordning (EF) nr. 1260/1999 om den vejledende fordeling på medlemsstaterne af mål nr. 3-bevillingerne -

VEDTAGET FØLGENDE BESLUTNING:

Artikel 1

De vejledende forpligtelsesbevillinger pr. medlemsstat under mål nr. 3 for perioden 2000-2006 er angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 1. juli 1999.

På Kommissionens vegne

Padraig FLYNN

Medlem af Kommissionen

(1) EFT L 161 af 26.6.1999, s. 1.

BILAG

Fastsættelse af vejledende fordeling på de enkelte medlemsstater af forpligtelsesbevillinger under strukturfondsmål nr. 3 for perioden 2000-2006

>TABELPOSITION>
RÅDETS BESLUTNING

af 29. juli 1999

om bemyndigelse af Den Portugisiske Republik til at videreføre aftalen om de gensidige fiskeriforbindelser med Den Sydafrikanske Republik indtil den 9. april 2000

(1999/545/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 354, stk. 3,

under henvisning til forslag fra Kommissionen, og

ud fra følgende betragtninger:

(1) Aftalen vedrørende de gensidige fiskeriforbindelser mellem regeringen for Den Portugisiske Republik og regeringen for Den Sydafrikanske Republik, som blev undertegnet den 9. april 1979, trådte i kraft samme dag for en første periode på ti år; aftalen forbliver derefter i kraft på ubestemt tid, såfremt den ikke opsiges med 12 måneders varsel;

(2) i henhold til artikel 354, stk. 2, i tiltrædelsesakten af 1985 berøres de rettigheder og forpligtelser, der følger af fiskeriaftaler, som Den Portugisiske Republik har indgået med tredjelande, ikke i den periode, hvor bestemmelserne i disse aftaler opretholdes midlertidigt;

(3) i medfør af artikel 354, stk. 3, i nævnte akt vedtager Rådet inden udløbet af de fiskeriaftaler, som Den Portugisiske Republik har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelse for perioder på højst et år; ovennævnte aftale er videreført indtil den 7. marts 1999(1);

(4) Den Portugisiske Republik bør bemyndiges til at videreføre nævnte aftale indtil den 9. april 2000 -

VEDTAGET FØLGENDE BESLUTNING:

Artikel 1

Den Portugisiske Republik bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 9. april 1979, indtil den 9. april 2000.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 29. juli 1999.

På Rådets vegne

S. HASSI

Formand

(1) EFT L 267 af 2.10.1998, s. 40.
RÅDETS AFGØRELSE

af 29. juni 1999

om undertegnelse og notifikation om midlertidig anvendelse af konventionen om fødevarehjælp af 1999 på Det Europæiske Fællesskabs vegne

(1999/576/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 181, sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

1) Fællesskabet er medlem af den internationale kornoverenskomst af 1995, som består af to særskilte retsakter, nemlig konventionen om kornhandel og konventionen om fødevarehjælp; disse konventioner er blevet forlænget til den 30. juni 1999;

2) konventionen om kornhandel af 1995 vil blive forlænget til den 30. juni 2001;

3) konventionen om fødevarehjælp af 1999 er blevet forhandlet;

4) denne konvention bør undertegnes;

5) den nye konvention om fødevarehjælp vil være åben for undertegnelse i De Forenede Nationers hovedsæde i New York fra den 1. maj til og med den 30. juni 1999; i denne periode skal de untertegnende parter deponere deres ratifikations-, accept- eller godkendelsesinstrumenter; da de nødvendige procedurer ikke vil være afsluttet inden for denne frist, bør der træffes afgørelse om, at den nye konvention om fødevarehjælp anvendes midlertidigt -

TRUFFET FØLGENDE AFGØRELSE:

Eneste artikel

1. Formanden for Rådet bemyndiges til at udpege den person, der er beføjet til at undertegne konventionen om fødevarehjælp af 1999 på Det Europæiske Fællesskabs vegne.

Teksten til konventionen er knyttet som bilag til nærværende afgørelse.

2. Det Europæiske Fællesskab anvender konventionen om fødevarehjælp af 1999 midlertidigt fra tidspunktet for dens ikrafttrædelse.

3. Formanden for Rådet deponerer en erklæring om midlertidig anvendelse i henhold til artikel XXII, litra c), af konventionen om fødevarehjælp af 1999 hos generalsekretæren for De Forenede Nationer på Det Europæiske Fællesskabs vegne.

Udfærdiget i Bruxelles, den 29. juni 1999.

På Rådets vegne

J. FISCHER

Formand
KOMMISSIONENS BESLUTNING

af 20. juli 1999

om den vejledende fordeling af den årlige fællesskabsstøtte til førtiltrædelsesforanstaltninger inden for landbrug og udvikling af landdistrikter

(meddelt under nummer K(1999) 2431)

(1999/595/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1268/1999 af 21. juni 1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden(1), særlig artikel 11, og

ud fra følgende betragtninger:

(1) Loftet for de tre førtiltrædelsesinstrumenter er fastlagt i finansieringsperspektiverne for perioden 2000-2006 vedtaget på Det Europæiske Råds møde i Berlin den 24. og 25. marts 1999 og inkluderet i den interinstitutionelle aftale af 6. maj 1999 vedrørende budgetdisciplin og forbedring af budgetproceduren; det vejledende beløb i henhold til ovennævnte forordning er et fast, årligt beløb på 520 mio. EUR, udtrykt i 1999-priser; støtten fra Fællesskabet vil under alle omstændigheder blive afgrænset i forhold til de bevillinger, der vedtages af budgetmyndigheden;

(2) det påhviler Kommissionen, efter proceduren i nævnte forordnings artikel 11, at meddele ansøgerlandene beslutningen om den vejledende fordeling af de midler, der tildeles dem;

(3) ved fordelingen af EF-midlerne skal der tages hensyn til landbrugsbefolkningens størrelse, landbrugsarealet, bruttonationalproduktet (BNP) pr. indbygger i købekraft og særlige lokale forhold, jf. forordningens artikel 7, stk. 3;

(4) modtagerlandene udarbejder og forelægger Kommissionen den plan, der er nævnt i forordningens artikel 4, stk. 1; planen kan først udarbejdes, når beløbet for fællesskabsstøtten er kendt;

(5) der erindres om, at EF-støtten til førtiltrædelsesforanstaltninger inden for landbrug ydes på betingelse af, at ansøgerlandet overholder de finansielle bestemmelser i aftalerne mellem Fællesskabet og ansøgerlandene -

VEDTAGET FØLGENDE BESLUTNING:

Artikel 1

Den vejledende fordeling pr. modtagerland af den maksimale, årlige fællesskabsstøtte i henhold til forordning (EF) nr. 1268/1999 er anført i bilaget til denne beslutning. Beløbene er udtrykt i faste 1999-priser.

Fordelingen gælder for perioden 2000-2006. Den tages i givet fald op til revision i henhold til artikel 15 i forordning (EF) nr. 1268/1999.

Støttebeløbene tilpasses om nødvendigt i forhold til de bevillinger, der vedtages af budgetmyndigheden.

Artikel 2

Denne beslutning er rettet til medlemsstaterne.

Udfærdiget i Bruxelles, den 20. juli 1999.

På Kommissionens vegne

Franz FISCHLER

Medlem af Kommissionen

(1) EFT L 161 af 26.6.1999, s. 87.

BILAG

Vejledende fordeling pr. modtagerland af den maksimale, årlige fællesskabsstøtte, udtrykt i 1999-priser

>TABELPOSITION>
KOMMISSIONENS BESLUTNING

af 20. juli 1999

om ændring af beslutning 97/778/EF for at ajourføre listen over grænsekontrolsteder, der er godkendt til veterinærkontrol

(meddelt under nummer K(1999) 2258)

(EØS-relevant tekst)

(1999/577/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), senest ændret ved direktiv 96/43/EF(2), særlig artikel 9, stk. 4,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(3), senest ændret ved direktiv 96/43/EF, særlig artikel 6, stk. 4, og

ud fra følgende betragtninger:

(1) Kommissionens beslutning 97/778/EF(4), senest ændret ved beslutning 1999/121/EF(5), indeholder en liste over grænsekontrolsteder, der er godkendt til veterinærkontrol af levende dyr og animalske produkter fra tredjelande;

(2) listen bør ajourføres for at tage hensyn til udviklingen i nogle medlemsstater og i EF-kontrollen;

(3) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/778/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 20. juli 1999.

På Kommissionens vegne

Franz FISCHLER

Medlem af Kommissionen

(1) EFT L 373 af 31.12.1990, s. 1.

(2) EFT L 162 af 1.7.1996, s. 1.

(3) EFT L 268 af 24.9.1991, s. 56.

(4) EFT L 315 af 19.11.1997, s. 15.

(5) EFT L 37 af 11.2.1999, s. 25.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

LISTA DE PUESTOS DE INSPECCIÓN FRONTERIZOS AUTORIZADOS/LISTE OVER GODKENDTE GRÆNSEKONTROLSTEDER/VERZEICHNIS DER ZUGELASSENEN GRENZKONTROLLSTELLEN/ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΜΕΘΟΡΙΑΚΩΝ ΣΤΑΘΜΩΝ ΕΠΙΘΕΩΡΗΣΗΣ/LIST OF AGREED BORDER INSPECTIONS POSTS/LISTES DES POSTES D'INSPECTION FRONTALIERS AGRÉÉS/ELENCO DEI POSTI DI ISPEZIONE FRONTALIERI RICONOSCIUTI/LIJST VAN DE ERKENDE INSPECTIEPOSTEN AAN DE GRENS/LISTA DOS POSTOS DE INSPECÇÃO APROVADOS/LUETTELO HYVÄKSYTYISTÄ RAJATARKASTUSASEMISTA/FÖRTECKNING ÖVER GODKÄNDA GRÄNSKONTROLLSTATIONER

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>
KOMMISSIONENS AFGØRELSE

af 12. juli 1999

vedrørende brevvekslingen om den attest, der omhandles i nr. 6, andet led, i aftalen mellem Det Europæiske Fællesskab og Republikken Ungarn om gensidig fastsættelse af toldkontingenter for visse vine

(meddelt under nummer K(1999) 2054)

(1999/562/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 93/723/EF af 23. november 1993 om indgåelse af aftalen i form af brevveksling mellem Det Europæiske Fællesskab og Republikken Ungarn om gensidig fastsættelse af toldkontingenter for visse vine(1), særlig artikel 3, og

ud fra følgende betragtninger:

(1) Den aftale i form af brevveksling mellem Det Europæiske Fællesskab og Republikken Ungarn om gensidig fastsættelse af toldkontingenter for visse vine, der blev undertegnet i Bruxelles den 29. november 1993(2), fastsætter i nr. 6, andet led, at det er en betingelse for at opnå toldlempelser, at der fremlægges en attest udstedt af et gensidigt anerkendt officielt organ, der er opført på en liste udarbejdet efter fælles overenskomst, hvorved det dokumenteres, at den pågældende vin er i overensstemmelse med bestemmelserne i aftalens nr. 1, 2 og 4;

(2) Kommissionen på Fællesskabets vegne har med Ungarn forhandlet gennemførelsesbestemmelserne verdrørende ovennævnte attest; de bør derfor godkendes;

(3) de i denne afgørelse og i den vedlagte brevveksling fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE AFGØRELSE:

Artikel 1

Brevvekslingen om den attest, der omhandles i nr. 6, andet led, i aftalen mellem Det Europæiske Fællesskab og Republikken Ungarn om gensidig fastsættelse af toldkontingenter for visse vine, godkendes herved på Fællesskabets vegne.

Teksten til brevvekslingen er knyttet til denne afgørelse.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 12. juli 1999.

På Kommissionens vegne

Franz FISCHLER

Medlem af Kommissionen

(1) EFT L 337 af 31.12.1993, s. 83.

(2) EFT L 337 af 31.12.1993, s. 84.
KOMMISSIONENS BESLUTNING

af 15. september 1999

om beskyttelsesforanstaltninger over for registrerede heste fra halvøen Malaysia

(meddelt under nummer K(1999) 2976)

(EØS-relevant tekst)

(1999/644/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 1, og

ud fra følgende betragtninger:

(1) Ved beslutning 1999/240/EF(3) vedtog Kommissionen beskyttelsesforanstaltninger over for registrerede heste fra halvøen Malaysia og Singapore på grund af forekomst af Nipah disease;

(2) på grundlag af oplysninger fra Malaysias veterinærmyndigheder er det hensigtsmæssigt at tillade indførsel af registrerede heste fra halvøen Malaysia for så vidt hestene har reageret negativt på en test for antistoffer mod Nipah sygdomsvira og ikke er holdt på bedrifter, der er inficeret med Nipah disease;

(3) denne beslutning er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Der kræves et supplerende certifikat, som Malaysias centrale veterinærmyndigheder har undertegnet, ved midlertidig indførsel, genindførsel efter midlertidig udførsel samt indførsel af registrerede heste fra halvøen Malaysia.

2. Det i stk. 1 omhandlede certifikat skal indeholde følgende garantier:

- i de sidste 60 dage har hesten ikke opholdt sig på bedrifter, hvor myndighederne har påvist tilfælde af Nipah disease i de sidste 60 dage

- hesten er blevet underkastet en godkendt test, enten serumneutralisationsprøve eller ELISA, for påvisning af antistoffer mod Nipah sygdomsvira, på et af myndighederne udpeget laboratorium med et negativt resultat af en blodprøve, der blev taget højst 14 dage inden forsendelsen til Det Europæiske Fællesskab den ... (indsæt datoen for blodprøven).

Artikel 2

Medlemsstaterne ændrer de foranstaltninger, de anvender over for halvøen Malaysia, for at bringe dem i overensstemmelse med denne beslutning,

De underretter Kommissionen herom.

Artikel 3

Denne beslutning anvendes indtil den 31. december 1999.

Artikel 4

Denne beslutning er rettet til medlemsstaterne.

Udfærdiget i Bruxelles, den 15. september 1999.

På Kommissionens vegne

Franz FISCHLER

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 89 af 1.4.1999, s. 72.
KOMMISSIONENS BESLUTNING

af 12. juli 1999

om visse bindende tariferingsoplysningers gyldighed

(meddelt under nummer K(1999) 1966)

(Kun den engelske udgave er autentisk)

(1999/637/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks(1), senest ændret ved forordning (EF) nr. 955/1999(2), særlig artikel 12, stk. 5, litra a) (iii), og artikel 249, stk. 4,

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(3), senest ændret ved forordning (EF) nr. 502/1999(4), særlig artikel 9, og

ud fra følgende betragtninger:

(1) De bindende tariferingsoplysninger, der er anført i bilaget til denne beslutning, afviger fra andre bindende tariferingsoplysninger og vedrører tariferinger, som ikke er i overensstemmelse med de almindelige tariferingsbestemmelser vedrørende den kombinerede nomenklatur, der er fastsat i del I, afsnit I, litra A, i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(5), senest ændret ved forordning (EF) nr. 861/1999(6);

(2) de pågældende bindende tariferingsoplysninger bør ikke længere være gyldige, og følgelig må de toldmyndigheder, der har meddelt dem, hurtigst muligt ophæve dem og samtidige underrette Kommissionen herom;

(3) i overensstemmelse med artikel 14, stk. 1, i forordning (EØF) nr. 2454/93 bør modtageren i givet fald have mulighed for i et bestemt tidsrum at påberåbe sig den bindende tariferingsoplysning, der således ophører med at være gyldig;

(4) de i denne beslutning fastsatte foranstaltninger er i overensstemmelse med udtalelse fra Toldkodeksudvalget -

VEDTAGET FØLGENDE BESLUTNING:

Artikel 1

De bindende tariferingsoplysninger, der er anført med referencer i første kolonne i skemaet i bilaget, og som de i anden kolonne anførte toldmyndigheder har meddelt, med angivelse af den tarifering, der er anført i tredje kolonne, bør ophæves hurtigst muligt og under alle omstændigheder senest enogtyvendedagen efter offentliggørelsen i De Europæiske Fællesskabers Tidende af denne beslutning.

Artikel 2

Denne beslutning er rettet til Det Forenede Kongerige.

Udfærdiget i Bruxelles, den 12. juli 1999.

På Kommissionens vegne

Mario MONTI

Medlem af Kommissionen

(1) EFT L 302 af 19.10.1992, s. 1.

(2) EFT L 119 af 7.5.1999, s. 1.

(3) EFT L 253 af 11.10.1993, s. 1.

(4) EFT L 65 af 12.3.1999, s. 1.

(5) EFT L 256 af 7.9.1987, s. 1.

(6) EFT L 108 af 27.4.1999, s. 11.

BILAG

>TABELPOSITION>
KOMMISSIONENS BESLUTNING

af 13. september 1999

om afslag på Turks- og Caicosøernes anmodning om fravigelse fra definitionen af begrebet "varer med oprindelsesstatus", hvad angår produktionen af ris under KN-kode 1006 30

(meddelt under nummer K(1999) 2899)

(1999/635/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 91/482/EØF af 25. juli 1991 om de oversøiske landes og territoriers associering med Det Europæiske Økonomiske Fællesskab(1), ændret ved midtvejsrevision ved afgørelse 97/803/EF(2), særlig artikel 30 i det dertil knyttede bilag II, og

ud fra følgende betragtninger:

(1) I artikel 30 i bilag II til ovennævnte afgørelse vedrørende definitionen af begrebet varer med oprindelsesstatus og metoderne for administrativt samarbejde står der, at oprindelsesreglerne under visse omstændigheder kan fraviges, hvis udbygningen af eksisterende eller opbygningen af ny industri i et land eller område kræver det;

(2) regeringen for Turks- og Caicosøerne har anmodet om fravigelse fra oprindelsesreglerne i bilag II i forbindelse med 9000 tons ris årligt, som produceres uden for AVS-området, men forarbejdes på og eksporteres fra Turks- og Caicosøerne i perioden 1. juli 1999 til 29. februar 2000;

(3) artikel 6 i bilag II indeholder bestemmelser om OLT/AVS-kumulation. Turks- og Caicosøerne har mulighed for at indkøbe ris med oprindelse i områdets AVS-lande. Anvendelsen af de eksisterende oprindelsesregler berører derfor ikke landets mulighed for at eksportere ris til Fællesskabet. Anmodningen om fravigelse er derfor ikke rimeligt begrundet i forhold til artikel 30, stk. 1, i bilag II, og navnlig artikel 30, stk. 3, og kumulationsbestemmelserne i artikel 30, stk. 4 -

VEDTAGET FØLGENDE BESLUTNING:

Artikel 1

Anmodningen, som regeringen for Turks- og Caicosøerne fremsatte den 24. juni 1999, om fravigelse fra definitionen af begrebet "oprindelsessted" i forbindelse med landets produktion af ris under HS-position 1006 30, afvises hermed.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. september 1999.

På Kommissionens vegne

Mario MONTI

Medlem af Kommissionen

(1) EFT L 263 af 19.9.1991, s. 1.

(2) EFT L 329 af 29.11.1997, s. 50.